Heiligmaking in die Christelike lewensstyl
Maar ons moet God altyd oor julle dank, broeders wat deur die Here bemin word, dat God julle van die begin af verkies het tot saligheid in heiligmaking van die Gees en geloof in die waarheid,
Meer oor Heiligmaking
Romeine 6:19-23 (Heiligmaking lei tot die ewige lewe)
2 Korinthiërs 7:1 (Heiligmaking volbring)
1 Thessalonicense 4:7-8 (Geroep tot heiligmaking)
Hebreërs 12:14 (Vrede en heiligmaking)
Jesus wil graag hê ons moet gesalf wees en heiligmaking al hoe meer ontvang. So bid Hy vir ons, ja ook vir jou en vir my, Sy kudde. Kyk wat sien ons in die Bybel daar in Johannes 17 verse 18-20
Voorwaar, die Here Jesus het SELF vir ons, wat nou leef en in erns in Hom glo, gebid vir heiligmaking. Wat 'n grootste gedagte om te probeer visualiseer en in te neem! Ek dank die Here vir daardie gebed, wat so oop en bloot daar in die Bybel is. Ja, sowaar vir my en vir alle ander gelowiges.
Heiligmaking is 'n voordurende proses en iets waarna die Christen al hoe meer en meer moet streef. Dit word so beskryf in 2 Korinthiers 7 vers 1 Terwyl ons dan hierdie beloftes het, geliefdes, laat ons ons van alle besoedeling van die vlees en die gees reinig, en laat ons die heiligmaking in die vrees van God volbring.
En in 1 Korinthiers 6 verse 10-11 lees ons ook hóé belangrik heiligmaking is.
Waarom sou mens 'n baba in die geloof wil bly? 1 Petrus 2 vers 2 sê dat ons na suiwer geestelike voedsel moet smag. Ja, ons moet inderdaad groei in die geloof en tot oorlopens toe vol vrugte van die geloofsgees dra.
Heiligmaking kan ook nie uit ons eie krag gebeur nie. Jesus belowe dat ons die Trooster, naamlik die Heilige Gees sal ontvang, wat ons sal herinner aan Jesus se Boodskap en ons sal leer en lei en daar bring binne die Vader se wil vir ons. (Johannes 14 vers 26)